b"\n_START_ARTICLE_\nWikang Ebreo\n_START_PARAGRAPH_\nAng Ebreo (Ebreo: \xd7\xa2\xd7\x91\xd7\xa8\xd7\x99\xd7\xaa, \xe2\x80\x99Ivrit; Kastila: hebreo [e'\xce\xb2\xc9\xbeeo]; Ingles: Hebrew) ay isang wikang Semitiko ng sangay Apro-Asyatikong sinasalita ng anim na milyong katao karamihan sa Israel, ilang bahagi ng Palestina, ang Mga Istadong Nagkakaisa, at ng mga pamayanang Hudyo sa buong daigdig. Ang sentro ng Tanakh, ang Tora (na pinanghahawakan ng Hudaismo at Kristiyanismo sa tradisyon na unang itinala noong panahon ni Mois\xc3\xa9s mga 3,300 taong nakaraan), ay sinulat sa Ebreo. Itinuturing ito ng mga Hudyo bilang lashon hakodesh (Ebreo: \xd7\x9c\xd7\xa9\xd7\x95\xd7\x9f \xd7\x94\xd7\xa7\xd7\x95\xd7\x93\xd7\xa9, \xe2\x80\x9cang banal na wika\xe2\x80\x9d) dahil sinulat ang mga kasulatan sa wikang ito na itinuturing na banal. (Dahil dito, ang mga kasulatan lamang sa wikang ito ang isinasama sa Tanakh maliban sa aklat ni Daniel na ang karamihang bahagi ay nakasulat sa Arameo.)_NEWLINE_Ang wikang Ebreo ay nakasulat sa sulat Ebreo, na binabasa mula kanan pakaliwa."